open-index/open-wikipedia-markdown huggingface dataset:
Παντόφλα

thumb|right|250px|Ζευγάρι από χειμερινές, ζεστές παντόφλες

Η **παντόφλα** (ή σπανιότερα *παντούφλα*) είναι μαλακό και αναπαυτικό υπόδημα το οποίο χρησιμοποιείται συνήθως μέσα στο σπίτι. Είναι ένας από τους παλαιότερους τύπους υποδήματος. Οι παντόφλες έχουν προέλευση από τη Μέση Ανατολή (δερμάτινες παντόφλες οι οποίες φοριούνται ακόμη εκεί). Ο αγγλικός όρος για τις παντόφλες (slippers) εμφανίστηκε το 1478. Στα ελληνικά έχει χρησιμοποιηθεί επίσης ο όρος *εμβάς* (σε σχέση με θρησκευτικά θέματα, "τίμια εμβάς" ή "ιερά εμβάς") και παλαιότερα ο όρος *ευμαρίς*.

## Είδη παντόφλας
Οι παντόφλες μπορεί να είναι καλοκαιρινές (ελαφρές) ή χειμερινές (ζεστές) και φτιάχνονται είτε από συνθετικά είτε από φυσικά υλικά όπως δέρμα. Σύνηθες χαρακτηριστικό τους είναι ότι δεν έχουν σκληρό πάτο όπως τα παπούτσια ή τα τσόκαρα. Δεδομένου ότι χρησιμοποιούνται στο σπίτι, το κάτω τους μέρος δεν καταπονείται όπως οι σόλες των παπουτσιών και συνεπώς δε χρειάζεται να είναι ανθεκτικό. Αποτέλεσμα είναι ότι χωρίς σόλες (ή έστω χωρίς ανθεκτικό πάτο), οι παντόφλες είναι πολύ πιο ελαφριές και άνετες. Συνήθως είναι ανοικτές ("με την φτέρνα έξω", όπως αποκαλούνται αλλιώς) & φοριούνται σπρώχνοντας το πόδι από πίσω προς τα εμπρός ή όπως τα παπούτσια (από πάνω) αν είναι κλειστές. Από τις κλειστές, λόγω μεγάλης ομοιότητας, προέρχεται & η ονομασία της κατηγορίας των παπουτσιών (παπούτσια "παντοφλέ") που δεν έχουν κορδόνια.

## Η παντόφλα σε διαφορετικές περιοχές του κόσμου
thumb|right|160px|Ζευγάρι από παντόφλες για τη θάλασσα
thumb|right|160px|Γιαπωνέζικες παντόφλες τουαλέτας

Παντόφλες θεωρούνται γενικά τα ελαφρά υποδήματα με ειδικές χρήσεις, συνήθως για χρήση στο σπίτι, αλλά για κάθε χώρα ή γενική γεωγραφική περιοχή η έννοιά τους μπορεί να μεταβάλλεται ελαφρά.

Παντόφλες θεωρούνται και τα πέδιλα για τη θάλασσα ή τις πισίνες, τα οποία είναι φτιαγμένα αποκλειστικά από συνθετικά υλικά για να μην απορροφούν νερό (δες φωτογραφία με τίτλο *Ζευγάρι από παντόφλες για τη θάλασσα*).

Στην Ιαπωνία υπάρχουν παντόφλες οι οποίες χρησιμοποιούνται μόνο στην  τουαλέτα (και προφανώς όχι στο υπόλοιπο σπίτι) (σχετική φωτογραφία με τίτλο: *Γιαπωνέζικες παντόφλες τουαλέτας*).

thumb|left|160px|Κινέζικες παντόφλες, σαγιονάρες

Στην Κίνα, παντόφλες θεωρούνται τα υποδήματα που στα Ελληνικά  αποκαλούνται σαγιονάρες (ενίοτε και *διχάλες*, λόγω του σχήματός τους) οι οποίες παρουσιάζονται στην εικόνα με τίτλο *Κινέζικες παντόφλες, σαγιονάρες*.

## Προέλευση και ετυμολογία
Η προέλευση των παντοφλών από την Ανατολή  και από το θεατρικό έργο Λυσιστράτη του Αριστοφάνη, στο όρκο που έδιναν οι γυναίκες να απέχουν από τις γενετήσιες σχέσεις με τους άνδρες τους μέχρι αυτοί να σταματήσουν τον πόλεμο:
"οὐ πρὸς τὸν ὄροφον ἀνατενῶ τὼ Περσικά"
"Τις Περσικές [παντόφλες μου] προς το ταβάνι δεν θα ιδή ποτέ του σηκωμένες".

Ο όρος παντόφλα είναι αντιδάνειο: παντόφλα

## Εξωτερικοί σύνδεσμοι
* 

Κατηγορία:Υποδήματα
Κατηγορία:Εκφράσεις
Ροκφόρ

250px|thumb|right|Ένα κομμάτι τυρί ροκφόρ 
Το **ροκφόρ** είναι ένα από τα πιο γνωστά γαλλικά τυριά στην περιοχή Ροκφόρ-συρ-Σουλζόν (*Roquefort-sur-Soulzon*). Η ράτσα προβάτων που έχει συνδεθεί περισσότερο με το ροκφόρ είναι η Λακόν. Υπάρχουν και άλλα παρόμοια τυριά, όπως το μπλε τυρί Γερμανίας ή Δανίας, αλλά μόνον όσα παρασκευάζονται στην συγκεκριμένη περιοχή της Γαλλίας μπορούν να ονομάζονται ροκφόρ, λόγω του ευρωπαϊκού νόμου της προστατευόμενης ονομασίας προέλευσης.

Το τυρί αυτό είναι υποκίτρινο, εύθρυπτο, ελαφρά υγρό και διάστικτο από χαρακτηριστική μπλε μούχλα, της οποίας ο σχηματισμός οφείλεται στον μύκητα *Penicillium roquefortis*. Έχει ξεχωριστό άρωμα και γεύση που χαρακτηρίζεται από βουτυρικό (βουτανικό) οξύ. Ένα μέσο κεφάλι ροκφόρ ζυγίζει μεταξύ 2,5 και 3 κιλών, και έχει πάχος περίπου 10 εκατοστά. Κάθε κιλό τελικού προϊόντος απαιτεί 4,5 λίτρα γάλα. Το ροκφόρ είναι πλούσιο σε λιπαρά, πρωτεΐνες και ασβέστιο.

## Δείτε επίσης
* Μπλε τυρί 

## Εξωτερικοί σύνδεσμοι

* Ιστοσελίδα του παραγωγού Societé
* Ιστοσελίδα του παραγωγού Papillon

Κατηγορία:Ημίσκληρα τυριά
Κατηγορία:Γαλλικά τυριά
Κατηγορία:Προϊόντα προστατευόμενης ονομασίας προέλευσης
Κατηγορία:Μπλε τυριά
Κατηγορία:Τυριά πρόβειου γάλακτος
Μπλουμφοντέιν

Το **Μπλουμφοντέιν** (Αφρικάανς: *Bloemfontein*) είναι μια από τις τρεις πρωτεύουσες της Νότιας Αφρικής, εκτός από την Πρετόρια και το Κέιπ Τάουν. Το Μπλουμφοντέιν αποτελεί τη δικαστική πρωτεύουσα της χώρας από το 1910.

## Ιστορία

Η πόλη του Μπλουμφοντέιν επίσημα ιδρύθηκε το 1846 και κατά την περίοδο 1854-1902 αποτέλεσε την πρωτεύουσα του ελεύθερου κρατιδίου της Οράγγης. Το 1890, κατασκευάστηκε σιδηροδρομική γραμμή που ένωνε την πόλη με το Κέιπ Τάουν. Το 1899, έγινε η Συνέλευση του Μπλουμφοντέιν, η οποία απέτυχε να προλάβει το ξέσπασμα του πολέμου των Μπόερς. 

Κατά τη διάρκεια του πολέμου των Μπόερς, στις 13 Μαρτίου 1900 οι βρετανικές δυνάμεις κατέλαβαν την πόλη και έχτισαν ένα στρατόπεδο συγκέντρωσης για γυναίκες και παιδιά. Οι 45.000 γυναίκες και παιδιά, καθώς και 17.000 μαύροι, που σκοτώθηκαν σε αυτά τα στρατόπεδα μνημονεύονται σε εθνική επέτειο.

## Γεωγραφία και κλίμα

Το Μπλουμφοντέιν βρίσκεται στην κεντρική Νότια Αφρική, στην επαρχία της Οράγγης, σε υψόμετρο 1400 μέτρων. Η περιοχή είναι γενικά πεδινή με λίγους μικρούς ορεινούς όγκους. Λόγω του υψομέτρου του και της απόστασής του από τη θάλασσα, το Μπλουμφοντέιν παρουσιάζει ηπειρωτικό κλίμα.

## Παραπομπές


## Εξωτερικοί σύνδεσμοι

* Bloemfontein  The official Mangaung Local Municipality website

Κατηγορία:Πόλεις της Νότιας Αφρικής
Γεράσιμος Βώκος

Ο **Γεράσιμος Βώκος** (1868 - 1927) ήταν Έλληνας λόγιος, λογοτέχνης, ζωγράφος και δημοσιογράφος.

## Βιογραφικά στοιχεία
Η καταγωγή του ήταν από την υδραίικη οικογένεια των Βώκων. Γεννήθηκε στη Πάτρα και πέθανε στο Παρίσι. Είναι ο θείος (αδελφός του πατέρα) του καθηγητή φιλοσοφίας Γεράσιμου Βώκου.

Άρχισε την επαγγελματική του σταδιοδρομία ως δημοσιογράφος με ιδιαίτερη κλίση ως χρονογράφος και αρθρογράφος στις σπουδαιότερες αθηναϊκές εφημερίδες της εποχής του. Συνέχισε όμως ως λογοτέχνης με διάφορες μελέτες και δοκίμια εκδίδοντας πλείστα βιβλία ποικίλου περιεχομένου. Αξιολογότερα εκ των οποίων ήταν "Ο κύριος πρόεδρος" (μυθιστόρημα 1893), "Το 21" (1901, θεατρικό έργο), "Η Μεγάλη ιδέα" (1901, επίσης θεατρικό έργο), "Η κατοχή" (ιστορικό 1905, που διασκευάσθηκε σε θεατρικό έργο και σημείωσε εκ του αριθμού των παραστάσεων μεγάλη επιτυχία), "Ελληνικαί συμφωνίαι" (1916), "Διηγήματα" (1923), "Εκτοπισμένος" (1923) κ.ά.

Ο Γ. Β. ίδρυσε επίσης και διεύθυνε δύο φιλολογικά περιοδικά υπό τους τίτλους "Το περιοδικό μας" (15νθήμερη επιθεώρηση του Πειραιά - 1900) και ο "Καλλιτέχνης" (Αθήνα 1910-1912, 1914). Στη τελευταία περίοδο του βίου του εγκαταστάθηκε στο Παρίσι και επιδόθηκε στη ζωγραφική με αρκετή μάλιστα επιτυχία μολονότι αυτοδίδακτος. Τα θέματα των πινάκων του ήταν εμπνευσμένα αφενός μεν, από την ελληνική φύση (ιδίως τοπία του Πηλίου),αφετέρου δε από τη παρισινή ζωή αξιολογότερα των οποίων υπήρξαν "Τα κορίτσια στο δάσος της Βουλώνης", "Μια χήρα πολέμου σε πάρκο" κ.ά.

Γενικά το έργο του διακρίθηκε για την ακρίβεια, την αρμονία, τη λεπτή συγκίνηση και τη λυρική  του ατμόσφαιρα.

## Βιβλιογραφία
* Παναγιώτης Μουλλάς. Γερ. Βώκος, "Ο κύριος πρόεδρος" (εισαγωγή, επιμέλεια), Σοκόλη-Κουλεδάκη 2004.
* Lia Yoka. The Artist, 1910-1912, 1914: A Modern Greek Art Journal; Sincerity as an Aspect of the Culture of Intellectuals, University of East Anglia 2000.
* Lia Yoka. "The Importance of Sincerity: Gerasimos Vokos and the Position of the Intellectual in Early-Twentieth-Century Athens", Gramma/Γράμμα, Journal of Theory and Criticism 5, 1997, σσ. 199-225.

## Παραπομπές


## Πηγές
*"Νεώτερον Εγκυκλοπαιδικόν Λεξικόν Ηλίου" τομ.4ος, σελ.901.
*"Πειραϊκόν Ημερολόγιον" Αρχείο Πειραϊκών Σπουδών (1966), τομ. 1ος, σελ.66

Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες ζωγράφοι του 19ου αιώνα
Κατηγορία:Έλληνες δημοσιογράφοι του 19ου αιώνα
Κατηγορία:Οικογένεια Βώκου
Κατηγορία:Έλληνες ζωγράφοι του 20ού αιώνα
Εισαγγελία

Στην ιεραρχία του δικαστικού συστήματος, η **εισαγγελία** αποτελεί μία από τις πιο κρίσιμες, ισχυρές και ανώτερες θεσμικές οντότητες. Η εξουσία της εισαγγελίας καλύπτει ένα ευρύ φάσμα δραστηριοτήτων, από τη διεξαγωγή προκαταρκτικών εξετάσεων, μέχρι την άσκηση ποινικής δίωξης και την επιλογή των υποθέσεων που θα προχωρήσουν σε εκδίκαση ή θα αρχειοθετηθούν.

## Εντάλματα και Προκαταρκτικές Εξετάσεις
Ο εισαγγελέας έχει την εξουσία να εκδίδει εντάλματα σύλληψης και έρευνας, βασισμένα σε στοιχεία και πληροφορίες που υποδεικνύουν την πιθανότητα εγκληματικής δράσης. Αυτή η διαδικασία προϋποθέτει μια πολύ σχολαστική αξιολόγηση των στοιχείων και συνεπάγεται συνεργασία με τις αστυνομικές αρχές. Στο πλαίσιο των προκαταρκτικών εξετάσεων, ο εισαγγελέας είναι υπεύθυνος για την εποπτεία της συλλογής και ανάλυσης των αποδεικτικών στοιχείων. Η απόφαση για το κατά πόσον οι συγκεκριμένες πληροφορίες αρκούν για την άσκηση ποινικής δίωξης ή όχι είναι ευθύνη μόνο του εισαγγελέα.

## Ποινική Δίωξη και Επιλογή Υποθέσεων προς Εκδίκαση
Μετά την προκαταρκτική εξέταση, ο εισαγγελέας αποφασίζει εάν θα ασκήσει ποινική δίωξη. Αυτή η απόφαση λαμβάνεται με βάση:

* Τον βαθμό της εγκληματικότητας
* Τη σοβαρότητα του αδικήματος
* Τις διαθέσιμες αποδείξεις 
* Τη δημόσια τάξη 

Ο εισαγγελέας διαδραματίζει έτσι ένα κεντρικό ρόλο στη διαμόρφωση των υποθέσεων που θα φθάσουν στο δικαστήριο. 

Στο δικαστήριο, ο εισαγγελέας είναι ο κύριος κατήγορος, παρουσιάζοντας την υπόθεση εναντίον του κατηγορούμενου. Η διαδικασία αυτή απαιτεί εξαιρετική ευστροφία, ακρίβεια και εμπεριστατωμένη νομική γνώση, καθώς ο εισαγγελέας θα πρέπει να καταστήσει σαφές ότι οι κατηγορίες στηρίζονται σε σταθερά και αναμφισβήτητα στοιχεία.

## Ευρύτερη Επιρροή και Αρμοδιότητες
Η επιρροή της εισαγγελίας υπερβαίνει τα όρια των δικαστηρίων. Αποτελεί βασικό παράγοντα στην επιβολή της νομοθεσίας, στη διαμόρφωση της δικαστικής πολιτικής και στη διασφάλιση της δημόσιας ασφάλειας και τάξης. Η εισαγγελία δρα ως οργανικό στοιχείο της δικαιοσύνης, εγγυώμενη ότι οι νόμοι της χώρας εφαρμόζονται δίκαια και ισότιμα για όλους.

Συνολικά, η θεσμική δύναμη της εισαγγελίας στο δικαστικό σύστημα είναι τεράστια και πολυεπίπεδη. Η ικανότητα της εισαγγελίας να ερευνά, να διώκει και να επιβάλλει τον νόμο αποτελεί κεντρικό πυλώνα στην επιτελική δομή του δικαίου και της δικαιοσύνης.

## Παραπομπές


Κατηγορία:Δικαστικές αρχές
Κατηγορία:Δίκαιο
Όσιος Χριστόδουλος

Ο **Όσιος Χριστόδουλος ο Λατρηνός** ή *Χριστόδουλος ο εν Πάτμω* γεννήθηκε στη Νίκαια της Βιθυνίας της Μικράς Ασίας περί το 1021. Εκάρη μοναχός και ίδρυσε στην αρχή στο όρος Λάτμος της Καρίας μοναστήρι και βιβλιοθήκη. Αργότερα, με τη συνδρομή του Αυτοκράτορα Αλέξιου Α΄ Κομνηνού, ανήγειρε το 1079 τη περίδοξη Μονή Πάτμου επ' ονόματι του Ευαγγελιστή Ιωάννου στην ομώνυμη νήσο, καλούμενη μέχρι και σήμερα *Μονή Χριστοδούλου*

Κατόπιν επιδρομής των Αράβων στη Πάτμο, ο Χριστόδουλος κατέφυγε στην Εύβοια, όπου και πέθανε το 1093 ή το 1101. Η μνήμη του τιμάται από την Ορθόδοξη Εκκλησία στις 21 Οκτωβρίου και στις 16 Μαρτίου.

Κατηγορία:Άγιοι της Ορθόδοξης Εκκλησίας
Κατηγορία:Νίκαια (Βιθυνία)
Κατηγορία:Βυζαντινοί μοναχοί
Κατηγορία:Βυζαντινοί του 11ου αιώνα
Δικαιοστάσιο

Με τον όρο **Δικαιοστάσιο** (Moratorium) στη νομική ορολογία ονομάζεται η προσωρινή γενική ή μερική αναστολή δικαστικών πράξεων των εκδικασθέντων από τα Δικαστήρια υποθέσεων ως και η χρονική περίοδος αυτής, καθώς και η δικαστική άσκηση δικαιωμάτων, ιδίως επί υποθέσεων που ανάγονται συνηθέστερα στο Αστικό, Ποινικό, Εμπορικό ή και στο Διοικητικό Δίκαιο.

## Γενικά
Δικαιοστάσιο μπορεί να επέλθει, πάντα δια νόμου, σε περιπτώσεις εσωτερικών ή εξωτερικών εκτάκτων γεγονότων, ταραχών ή ανωμαλιών της Χώρας (π.χ. σεισμοί, πόλεμοι, οικονομικές κρίσεις κ.λπ.). Σε τέτοιες περιπτώσεις υποχρεούται το κράτος στη θέσπιση δικαιοστασίου προκειμένου αφενός μεν να διασφαλιστούν οι πολίτες από αδυναμία εκπλήρωσης των οικονομικών τους υποχρεώσεων, και αφετέρου ως έκτακτο μέτρο στήριξης αλλά και ρύθμισης της παραγωγής, της διάθεσης και κατανάλωσης αγαθών και της προσφοράς υπηρεσιών.

## Ιστορία
Ο Θεσμός του δικαιοστασίου, σε περιόδους πολέμου, ήταν γνωστός από την αρχαιότητα, ιδιαίτερα στην αρχαία Ρώμη. 
Στη νεότερη Ελλάδα, το πρώτο δικαιοστάσιο που επιβλήθηκε ήταν εκείνο του 1862, αμέσως μετά την φερόμενη ως "έξωση" του Βασιλέως Όθωνα, που επιβλήθηκε από τις τότε Μεγάλες Δυνάμεις, προκειμένου ν΄ αντιμετωπιστεί το οικονομικό χάος που δημιουργήθηκε. Εκείνου ακολούθησαν διάφορα άλλα, τόσο σε γενικό όσο και σε τοπικό χαρακτήρα, με σπουδαιότερο εκείνο του 1912, στον Α΄ Βαλκανικό Πόλεμο, που επιβλήθηκε με τον Νόμο ΔΞΗ' (υπ' αριθμ. 4068) περί αναστολής παραγραφών, (ΦΕΚ 317/Α/6-10-1912), της κυβέρνησης του Ε. Βενιζέλου, που ίσχυσε μέχρι και το 1940, με διάφορες τροποποιήσεις. 
Ειδικότερα στην αρχή αλλά και σ΄ όλη την περίοδο του μεσοπολέμου που συνέβησαν πλείστες εσωτερικές αναστατώσεις, (επαναστάσεις, κινήματα, κ.λπ.), παράλληλα με τη σημειούμενη τότε παγκόσμια οικονομική κρίση, τα δικαιοστάσια διαδέχονταν το ένα το άλλο, επαναπαυμένοι έτσι οι πρωταίτιοι ότι ικανοποιούσαν με αυτά τους ταλαίπωρους πολίτες. 
Σημειώνεται δε ότι αφότου έληξε ο Β' Παγκόσμιος Πόλεμος, μετά από παρέμβαση του Βασιλέα Παύλου, όλες οι εκκρεμείς δικαστικές υποθέσεις, από του μεσοπολέμου και μετά, συζητήθηκαν υποχρεωτικά μέχρι τον Δεκέμβριο του 1953.

Τέλος τοπικού χαρακτήρα δικαιοστάσια ήταν εκείνα που επιβλήθηκαν στις σεισμόπληκτες περιοχές της Επτανήσου το 1953, (Ν.2719/1953), και τον επόμενο χρόνο στη Θεσσαλία (Ν.2919/1954), όπως και άλλα ομοίως που ακολούθησαν νεότερα.

## Πηγές
*"Εγκυκλοπαίδεια Πάπυρος Λαρούς Μπριτάννικα" τομ.21ος, σελ.56.

Κατηγορία:Δικονομικό Δίκαιο
Κατηγορία:Ορολογία
Γλωσσοκάτοχο

**Γλωσσοκάτοχο** ονομάζεται ειδικό χειρουργικό εργαλείο, λαβίδα, με την οποία έλκεται και κρατείται η γλώσσα εκτός του στόματος κατά το στάδιο της νάρκωσης προκειμένου να παραμένει ελεύθερη η είσοδος του αέρα στους πνεύμονες. Το εργαλείο χρησιμοποιείται επίσης στην οδοντιατρική και γναθοχειρουργική για παρόμοιους σκοπούς.

Κατηγορία:Ιατρικά εργαλεία
Έδρα

Ως **έδρα** ορίζεται ενίοτε το σημείο συγκέντρωσης των εργασιών ενός οργανισμού, εταιρείας, ή κάποιου φυσικού προσώπου. Σε αυτό το πλαίσιο ονομάζεται και βάση, όντας τοπικός προσδιορισμός και ακολουθούν τα παραρτήματα. Η λέξη προσλαμβάνει διαφορετικό νόημα, ανάλογα με το εννοιολογικό πλαίσιο στο οποίο χρησιμοποιείται. Για παράδειγμα στην ανώτατη εκπαίδευση η έδρα υποδηλώνει εκπαιδευτική θέση, ενώ στην νομική επιστήμη, πιθανώς την έδρα του δικαστηρίου.

Στο χώρο της τοπικής αυτοδιοίκησης στην Ελλάδα ο όρος **έδρα** προσδιορίζει την πόλη ή οικισμό στον οποίο νομικώς εδρεύει ο καλλικράτειος Δήμος.

Κατηγορία:Νομική επιστήμη
Interior Gateway Protocol

Ένα **πρωτόκολλο εσωτερικών πυλών** (**Interior Gateway Protocol - IGP**) είναι ένα πρωτόκολλο δρομολόγησης το οποίο χρησιμοποιείται στο εσωτερικό ένος αυτόνομου συστήματος. Τα πιο ευρεώς χρησιμοποιούμενα IGP είναι το *[[Routing Information Protocol]]* (RIP), το *[[Open Shortest Path First]]* (OSPF), και το *[[IS-IS]]*.

Όταν χρησιμοποιούμε ένα πρωτόκολλο εξωτερικών πυλών όπως το *[[Border Gateway Protocol]]* (BGP) σε ένα δίκτυο, οι διαδρομές που λαμβάνοται έχουν ένα *επόμενο hop* το οποίο δεν είναι απαραίτητα απευθίας συνδεδεμένο. Το IGP χρησιμοποιείται για να «επιλύσει» αυτά τα επόμενα hops.

Κατηγορία:Πρωτόκολλα δρομολόγησης
Σκήτη Αγίας Τριάδος

Η **Σκήτη Αγίας Τριάδος**, επίσης γνωστή ως **Σκήτη των Καυσοκαλυβίων**, υπάγεται στη Μονή Μεγίστης Λαύρας. Απέχει γύρω στις 4:30 ώρες από την κυρίαρχη μονή. Είναι σε μορφή οικισμού. Το καθολικό της είναι αφιερωμένο στην Αγία Τριάδα. Ονομάζεται **"Καυσοκαλύβια"** καθώς σε αυτή την περιοχή ασκήτεψε ο Όσιος Μάξιμος ο Καυσοκαλυβίτης, ο οποίος ονομάστηκε έτσι επειδή ακριβώς δεν έμενε για πολύ καιρό σε μια καλύβα, αλλά την έκαιγε, για να μην αποκτήσει ποτέ περιουσία.

Ο οικισμός της Σκήτης Καυσοκαλυβίων, περιλαμβάνει τριάντα τέσσερις καλύβες με ενσωματωμένο ναό και πέντε ξεροκάλυβα. Διαθέτουν μικρή εδαφική έκταση. Διασώζεται η καλύβη του Αγίου Ακακίου, αρχών του 18ου αιώνα, με προσωπικά αντικείμενα. 

Οι τριάντα πέντε γέροντες της σκήτης ασχολούνται με την αγιογραφία, την ξυλογλυπτική, τη μικρογλυπτική και με άλλα εργόχειρα. Κατασκευάζουν εικόνες, σφραγίδες για τα πρόσφορα, κοχλιάρια, κομβολόγια, και κομβοσχοίνια. 

Στη σκήτη αυτή ασκήτεψε στα νεανικά του χρόνια και ο ονομαστός Γέροντας Πορφύριος, ο οποίος επέστρεψε εκεί τις τελευταίες μέρες της ζωής του, πέθανε και τάφηκε στη Σκήτη το Δεκέμβριο του 1991.

## [[Κελί (μοναστικό)|Κελιά]]:

## Δείτε επίσης
*Άγιος Ακάκιος ο Καυσοκαλυβίτης
*Νεόφυτος Καυσοκαλυβίτης
*Όσιος Πορφύριος ο Καυσοκαλυβίτης
*Νήφων Καυσοκαλυβίτης

## Παραπομπές


Αγίας Τριάδος
Κατηγορία:Μονή Μεγίστης Λαύρας
World Athletics

Η **World Athletics**, που μέχρι τον Νοέμβριο του 2019 ονομαζόταν **Διεθνής Ένωση Ομοσπονδιών Κλασικού Αθλητισμού** (*International Association of Athletics Federations*, **IAAF**) είναι διεθνής οργανισμός που διατηρεί την εποπτεία του αθλήματος του στίβου σε παγκόσμιο επίπεδο. Ιδρύθηκε την 17η Ιουλίου 1912 κατά το πρώτο της συνέδριο στη Στοκχόλμη της Σουηδίας, με την ευκαιρία των εκεί Ολυμπιακών Αγώνων, από εκπροσώπους 17 εθνικών ομοσπονδιών στίβου και με την αρχική ονομασία Διεθνής Ομοσπονδία Ερασιτεχνικού Αθλητισμού (*International Amateur Athletics Federation*). Από τον Οκτώβριο του 1993 εδρεύει στο Μονακό.

Με αφετηρία το 1982, η IAAF εισήγαγε αρκετές τροποποιήσεις στους κανόνες της, οι οποίες επιτρέπουν πλέον στους αθλητές να λαμβάνουν αποζημίωση για τη συμμετοχή τους σε διεθνείς αγώνες στίβου. Ωστόσο, η ίδια διατήρησε τον τίτλο περί *Ερασιτεχνικού Αθλητισμού* στην επωνυμία της έως και το συνέδριο του 2001, όπου αυτή πήρε τη σημερινή μορφή της.

Πρόεδρος της IAAF σήμερα είναι ο Σεμπάστιαν Κόου, από το 2015.

## Διοργανώσεις
Ακολουθούν οι διοργανώσεις της ένωσης:

### Παγκόσμιες διοργανώσεις στίβου
* Παγκόσμιο Πρωτάθλημα Στίβου
* Παγκόσμιο Πρωτάθλημα Κλειστού Στίβου

### Διοργανώσεις νεότερων αθλητών
* Παγκόσμιο Πρωτάθλημα (Κ-20)
* Παγκόσμιο Πρωτάθλημα (Κ-18)

### Μονοήμερα γεγονότα
* Diamond League
* World Challenge Meetings

## Σημειώσεις


## Παραπομπές


## Εξωτερικοί σύνδεσμοι
* 

Κατηγορία:Διεθνείς αθλητικές ομοσπονδίες
Κατηγορία:Στίβος
Κοσμάς Δουμπιώτης

Ο **Κοσμάς Δουμπιώτης** (1826-1922) ήταν Έλληνας πολιτικός. 

Γεννήθηκε το 1826 στη Σκόπελο. Η μητέρα του καταγόταν από τη Νικήτη Χαλκιδικής. Μετά το θάνατο του φυσικού του πατέρα υιοθετήθηκε από τον Αστέριο Δουμπιώτη, αδελφό του Κωνσταντίνου. 

Ως λοχαγός του ελληνικού στρατού τέθηκε αρχηγός της Επανάστασης του Ολύμπου του 1878 που διαδραματίστηκε στην περιοχή της Πιερίας. Μετά την αποτυχία της επανάστασης επέστρεψε στην Ελλάδα. 

Το 1899 εξελέγη βουλευτής Σποράδων και διετέλεσε προσωρινός πρόεδρος της Βουλής ως ο γηραιότερος των βουλευτών. 

Πέθανε το 1922.

Δουμπιωτης
Δουμπ
Κατηγορία:Μακεδονική Επανάσταση του 1878
Νικόλαος Δουμπιώτης

Ο **Νικόλαος Δουμπιώτης** (Αταλάντη, 1866 - Αθήνα, 1951) ήταν Έλληνας υποστράτηγος.

Γεννήθηκε στην Αταλάντη το 1866 και καταγόταν από την οικογένεια των Δουμπιώτηδων (από τα Δουμπιά της Χαλκιδικής). Ο πατέρας του Ιωάννης Δουμπιώτης συμμετείχε με τον Τσάμη Καρατάσο στην επανάσταση του 1854 στη Μακεδονία. Το 1882 κατετάγη εθελοντής στον ελληνικό στρατό. Συμμετείχε στον ελληνοτουρκικό πόλεμο του 1897 ως ανθυπολοχαγός του 4ου συντάγματος. Το 1907 με το βαθμό του λοχαγού και με το ψευδώνυμο καπετάν Αμύντας πέρασε στη Μακεδονία αντικαθιστώντας το σώμα του Μακεδονομάχου καπετάν Άγρα. Η περιοχή ευθύνης του περιελάμβανε τη Βέροια, την Έδεσσα (Βοδενά) και τη Νάουσα, όπου αντιμετώπισε τις συμμορίες των Βουλγάρων κομιτατζήδων. Πήρε μέρος στους Βαλκανικούς πολέμους ως ταγματάρχης. Αποστρατεύτηκε με το βαθμό του υποστράτηγου το 1923.

Παντρεύτηκε, σε δεύτερο γάμο (η πρώτη του γυναίκα είχε αποβιώσει) την κόρη του ποιητή Γεωργίου Σουρή, Μυρτώ με την οποία απέκτησε δύο παιδιά, τον Ιωάννη και την Ελισάβετ η οποία του "χάρισε" δύο εγγόνια, τον Δημήτριο και τον Νικόλαο Γιαννακόπουλο. Πέθανε στην Αθήνα το 1951. Ο γιος του Ιωάννης σκοτώθηκε το 1940 στον Ελληνοϊταλικό πόλεμο.

Δουμπιωτης Νικολαος
Δουμπιωτης Νικολαος
Δουμπιωτης
Κατηγορία:Ιστορία της Ημαθίας
Γλωσσογράφος

Στη Νομική επιστήμη ως **γλωσσογράφοι** (*glossatori*) ήταν περισσότερο γνωστοί οι κατά τον Μεσαίωνα νομοδιδάσκαλοι της Ιταλίας και ιδίως της Νομικής Σχολής του Πανεπιστημίου της Μπολόνια οι οποίοι ερμηνεύοντας τα χωρία των νομικών συλλογών του Ρωμαϊκού Δικαίου, αντί συστηματικής μελέτης, έγραφαν τα σχόλιά τους στο περιθώριο του ερμηνευόμενου χωρίου ή μεταξύ των γραμμών του κειμένου.

Τα σχόλια αυτά εκ της εικόνας που παρουσίαζαν στο κείμενο ονομάσθηκαν «γλώσσες» (κειμένου) και οι σχολιαστές – συγγραφείς αυτών γλωσσογράφοι.

Οι γλωσσογράφοι αποτέλεσαν, αρχικά, ιδία σχολή γλωσσογραφίας, της οποίας ιδρυτής υπήρξε ο Ιρνέριος (1050 - μετά το 1125 μ.Χ.), ο οποίος και άρχισε να χρησιμοποιεί πρώτος επί χειρογράφου των Πανδεκτών της Ιουστινιάνειας Νομοθεσίας το σύστημα αυτό ερμηνείας και σχολιασμού των χωρίων. Μαθητές του υπήρξαν ο Βούλγαρους, ο Μαρτίνος, ο Γιάκομπους και ο Ούγκο. Η σχολή αυτή των γλωσσογράφων επέδρασε στη πρακτική εφαρμογή του Ρωμαϊκού Δικαίου, και ειδικά πάνω στο Corpus Juris Civillis, τόσο ώστε τα μη έχοντα *γλώσσες* χωρία να τίθενται σε μειονεκτική αξία έναντι των άλλων που έφεραν τέτοιες, με συνέπεια πολλά των οποίων και έμπαιναν σε αχρησία.

Το έργο των γλωσσογράφων αυτών άρχισαν να μιμούνται πολλοί έτσι ώστε ο Ακκούρσιος (1182 – 1263) να τα συνοψίσει όλα στο έργο του «Γλώσσα συνήθης» (*Glossa ordinaria *) που αποτελεί συλλογή των έργων των προγενεστέρων γλωσσογράφων.

Σήμερα ο τρόπος αυτός και για τις περιοχές που είχε εξαπλωθεί αποτελούν τρόπο αναγνώρισης ακόμη και εγκυρότητας παλαιών κειμένων. Ανεξάρτητα από το γεγονός ότι το έργο αυτό των γλωσσογράφων εξαίρεται για τη σαφή τοποθέτηση αμφισβητούμενων νομικών θεμάτων σε περιπτώσεις αντιφατικών ή αντιμαχομένων χωρίων στις ρωμαϊκές εκείνες συλλογές σήμερα φθάνει στο σημείο να θεωρείται άξιος λόγου σταθμός στην όλη φιλολογία του ρωμαϊκού δικαίου. 
Εξ αυτού δε του γεγονότος και της αναγνώρισης  πλείστοι σήμερα καθηγητές φοιτητές και σπουδαστές εφαρμόζουν τον αυτό τρόπο καταχώρησης σχολίων, γλωσσογραφίας, στα διδακτικά κείμενα που εφοδιάζονται.

## Δείτε επίσης
* Μεταγλωσσογράφοι

## Πηγές
*"Νεώτερον Εγκυκλοπαιδικόν Λεξικόν Ηλίου" τ.5ος, σ.562.
*"Εγκυκλοπαίδεια Πάπυρος Λαρούς Μπριτάννικα" τ.18ος, σ.376.

Κατηγορία:Νομική επιστήμη
Κατηγορία:Ρωμαϊκό δίκαιο
Σταθμός Σεπόλια (Μετρό Αθήνας)

Ο **Σταθμός Σεπόλια** είναι σταθμός του μετρό της Αθήνας, της γραμμής 2. Βρίσκεται στην Αθήνα και πήρε το όνομά του από τη συνοικία των Σεπολίων, την οποία εξυπηρετεί. Εγκαινιάστηκε στις 28 Ιανουαρίου 2000. Είναι υπόγειος και διαθέτει δύο πλευρικές αποβάθρες, αμαξοστάσιο και μηχανοστάσιο. Από την έναρξη της λειτουργίας του υπήρξε αρχικά τερματικός σταθμός της γραμμής 2, μέχρι την έναρξη λειτουργίας του σταθμού Άγιος Αντώνιος στις 9 Αυγούστου 2004.

Το αμαξοστάσιο / μηχανοστάσιο Σεπολίων του Μετρό της Αθήνας είναι το μοναδικό αμαξοστάσιο στη γραμμή 2. Συνδέεται με τη γραμμή μέσω δύο διακλαδώσεων που οδηγούν σε δύο σήραγγες μονής γραμμής, οι οποίες ενώνονται πλησιάζοντας το επίγειο αμαξοστάσιο. Οι αιχμές των αλλαγών τροχιάς των συνδετηρίων γραμμών βλέπουν ανά μία προς τους σταθμούς Σεπολίων και Αγίου Αντωνίου.

## Σταθμός ανταπόκρισης με αστικά λεωφορεία και τρόλεϊ
Στον σταθμό ανταπόκρισης με αστικά λεωφορεία και τρόλεϊ που βρίσκεται πλησίον του σταθμού του μετρό έχoυν αφετηρία/τέρμα ή διέρχονται 8 λεωφορειακές γραμμές και 1 γραμμή τρόλεϊ: 12, Α13, Β9, Χ93, 057, 420, 732, 790, 891.

## Είσοδοι - Έξοδοι
Ο σταθμός διαθέτει τρεις εισόδους - εξόδους στην οδό Αντιγόνης. Δύο προς ανατολικά και μία προς δυτικά.

## Δομή σταθμού

Σεπολια
Σεπολια
Σταθμός Άγιος Αντώνιος (Μετρό Αθήνας)

Ο **Σταθμός Άγιος Αντώνιος** είναι σταθμός του μετρό της Αθήνας, επί της Γραμμής 2. Βρίσκεται στο Περιστέρι και το όνομά του προέρχεται από τον γειτονικό Ιερό Ναό του Αγίου Αντωνίου. Εγκαινιάστηκε στις 9 Αυγούστου 2004. Είναι υπόγειος και διαθέτει δυο πλευρικές αποβάθρες. Αρχικά, ήταν ο βορειότερος τερματικός σταθμός της Γραμμής 2 μέχρι τις 6 Απριλίου 2013, όταν ξεκίνησε η λειτουργία των σταθμών ''Περιστέρι'' και ''Ανθούπολη''.

## Χαρακτηριστικά
thumb|left|Μία από τις εισόδους του σταθμού Άγιος Αντώνιος, σε φωτογραφία του 2014, όπου φαίνεται και ένα μέρος από τη φύτευση των πλευρικών του χώρων.

Ο σταθμός Άγιος Αντώνιος είναι κατασκευασμένος βάσει των αρχών της βιοκλιματικής αρχιτεκτονικής και, λόγω της εσωτερικής του δομής και διάταξης, το ηλιακό φως μπορεί να φτάσει μέχρι το επίπεδο των αποβάθρων του. Επίσης, χαρακτηρίζεται και από την εκτενή φύτευση των πλευρικών του χώρων, πάλι στο πλαίσιο της βιοκλιματικής αρχιτεκτονικής.

Πάνω από τις αποβάθρες, υπάρχουν μερικά εμπορικά καταστήματα και εκδοτήρια εισιτηρίων, τα οποία έχουν θέα τις αποβάθρες από ψηλά.

Ήταν ο πρώτος σταθμός στην περιοχή του Περιστερίου, και μείωσε σημαντικά τα κυκλοφοριακά προβλήματα στο Περιστέρι. Μπροστά από το σταθμό βρίσκεται η οδός Παναγή Τσαλδάρη, μια από τις πιο σημαντικές λεωφόρους του Περιστερίου, η οποία συνδέει τα δυτικά προάστια με τη Λεωφόρο Κηφισού (προς το λιμάνι του Πειραιά νότια, και τα βόρεια προάστια της πόλης, και τον Αυτοκινητόδρομο 1 προς Λαμία, Λάρισα, Θεσσαλονίκη, και γενικά τη Βόρεια Ελλάδα και τα Βαλκάνια), καθώς και με το κέντρο της πόλης. Κάθε λεπτό περνούν από το σταθμό λεωφορεία, τρόλεϊ και ταξί με κατεύθυνση το κέντρο της Αθήνας, τους Αγίους Αναργύρους, το Ίλιον, τη Πετρούπολη, το Χαϊδάρι, το Αιγάλεω και άλλες περιοχές.

Ο σταθμός Αγίου Αντωνίου έχει δύο εισόδους, μια στη δεξιά πλευρά της Παναγή Τσαλδάρη, και η άλλη στην αριστερή. 

## Σταθμός ανταπόκρισης με αστικά λεωφορεία και τρόλεϊ
Στον σταθμό ανταπόκρισης με αστικά λεωφορεία και τρόλεϊ που βρίσκεται πλησίον του σταθμού του Μετρό έχoυν αφετηρία/τέρμα 9 λεωφορειακές γραμμές και 3 γραμμές τρόλεϊ: 12, 24, 25, Α13, Χ93, 420, 706, 730, 790, 821, 822, 823.

## Είσοδοι - Έξοδοι

* Πλατεία Αγίου Αντωνίου
* Οδός Εθνάρχου Μακαρίου

## Δομή σταθμού

  

Αγιος Αντωνιος
Αγιος Αντωνιος
Παυλοπέτρι

Το **Παυλοπέτρι** είναι μικρή νησίδα απέναντι από την Ελαφόνησο, στη Λακωνία.

Στην ευρύτερη περιοχή υπάρχουν αρχαιολογικά ευρήματα που μαρτυρούν την κατοίκηση της περιοχής από αρχαιότατους χρόνους. Μεταξύ της νησίδας και της ξηράς βρίσκεται αρχαία πόλη, βυθισμένη ελάχιστα μέτρα κάτω από την επιφάνεια, με ηλικία περίπου 5 χιλιετηρίδων. Πρόκειται για μοναδική στο είδος της πόλη αφού έχει συγκεκριμένο σχέδιο με δρόμους, κτίρια και νεκροταφείο. Ανακαλύφθηκε το 1967 από τον Νίκολας Φλέμινγκ (Nicholas Flemming) και χαρτογραφήθηκε το 1968 από ομάδα του πανεπιστημίου του Κέμπριτζ. Υπάρχουν τουλάχιστον 15 κτίρια σε βάθος 3 με 4 μέτρων και οι πρόσφατες έρευνες του 2009 αποκάλυψαν ότι εκτείνεται σε 9 στρέμματα. Αρχικά υπήρχε η εκτίμηση ότι η πόλη κτίστηκε περί το 1600-1100 π.Χ. αλλά αργότερα οι έρευνες αποκάλυψαν μέσω των ευρημάτων ότι η πόλη κατοικείται πριν από το 2800π.Χ., στην αρχή της εποχής του χαλκού.. Πιθανολογείται ότι η πόλη βυθίστηκε το 1000 π.Χ.

Το γεγονός ότι η πόλη βυθίστηκε βοήθησε να διατηρηθούν τα σημερινά ευρήματα εφόσον δεν χτίστηκε ξανά ή μετά την καταστροφή η περιοχή χρησιμοποιήθηκε για γεωργία. Παρά το γεγονός της φυσικής καταστροφής από το νερό με την πάροδο των αιώνων, η διάταξη της πόλης είναι όπως ήταν πριν από χιλιάδες χρόνια.  

Η έρευνα του 2009 βοήθησε σε μεγάλο βαθμό για να χαρτογραφήσει την πόλη. Είναι η πρώτη βυθισμένη πόλη που επαναδημιουργήθηκε ψηφιακά σε τρεις διαστάσεις. Η χαρτογράφηση Σόναρ με τεχνικές που αναπτύχθηκαν για στρατιωτικούς σκοπούς αλλά και για την εύρεση πετρελαϊκών κοιτασμάτων βοήθησε τις πρόσφατες έρευνες.

Από τον Οκτώβριο του 2009 και μετά, τέσσερις ακόμα επιτόπιες έρευνες είχαν προγραμματιστεί, σε συνεργασία ελληνικών υπηρεσιών αλλά και διεθνών πανεπιστήμιων και επιστημόνων. Αυτές οι έρευνες περιλάμβαναν και ανασκαφές. Ένα από τα αποτελέσματα των ερευνών ήταν να αποδείξει ότι η πόλη ήταν το κέντρο μιας ακμάζουσας βιομηχανίας κλωστοϋφαντουργίας. Επίσης, στην περιοχή βρέθηκαν πολλά μεγάλα πιθάρια από την Κρήτη, γεγονός που προδίδει πως η πόλη ήταν και μεγάλο εμπορικό λιμάνι.

Το έργο της αρχαιολογικής ομάδας συγκεντρώθηκε σε ένα ντοκιμαντέρ που μεταδόθηκε από το BBC 2 το 2011.

Από άλλους θεωρείται ότι το Παυλοπέτρι ποντίσθηκε το 375 μ.Χ. από τον ίδιο σεισμό που κατέστρεψε και το Γύθειο. Θεωρείται ότι το παραθαλάσσιο έδαφος σε μεγάλη έκταση μετακινήθηκε και έτσι έγινε αποκοπή της τότε χερσονήσου στην οποία βρισκόταν η  Όνου Γνάθος και έτσι δημιουργήθηκε το σημερινό νησί της Ελαφόνησου

## Παραπομπές


## Εξωτερικοί σύνδεσμοι
* Η αρχαιότερη βυθισμένη πολιτεία στον κόσμο βρίσκεται εδώ
* Μία βυθισμένη αρχαία πόλη «ξανακτίστηκε», Ηλεκτρονική έκδοση εφημ. Το Βήμα, Επιμ. Μαρία Θερμού, 26/11/2011
*"Η πόλη κάτω από τα κύματα:Παυλοπέτρι" , που μεταδόθηκε από το BBC 2 το 2011.

### Φωτογραφία
* Υποβρύχια φωτογραφία της θέσης Παυλοπέτρι
* Υποβρύχια φωτογραφία της θέσης Παυλοπέτρι

Κατηγορία:Αρχαία Λακωνία
Κατηγορία:Αρχαιολογικοί τόποι στη Λακωνία
Κατηγορία:Ελληνικές βραχονησίδες
Κατηγορία:Ελληνική προϊστορία
Αλέξης Κωστάλας

Ο **Αλέξης Κωστάλας** (Αθήνα, 26 Νοεμβρίου 1940) είναι Έλληνας καλλιτεχνικός αφηγητής και παρουσιαστής κλασικού θεάτρου και καλλιτεχνικού αθλητισμού.

Είναι ο επί πολλά χρόνια επίσημος παρουσιαστής-σχολιαστής της ΕΡΤ στις μεταδόσεις του καλλιτεχνικού πατινάζ. Από το 1998 έως το 2010 ανακοίνωνε κάθε χρόνο τα αποτελέσματα της ελληνικής ψηφοφορίας στο Διαγωνισμό Τραγουδιού Eurovision.

Ήταν μέλος του Διοικητικού Συμβουλίου της ΕΡΤ, της Επιτροπής Ειδικών Μουσικής και Χορού της EBU (European Broadcasting Union) και του Διοικητικού Συμβουλίου της Δημοτικής Επιχείρησης Πολιτιστικής Ανάπτυξης Καλαμάτας (Δ.Ε.Π.Α.Κ.) ως εκπρόσωπος του Υπουργείου Πολιτισμού. Επίσης, έχει χρηματίσει μέλος του Διοικητικού Συμβουλίου της Εθνικής Λυρικής Σκηνής και του Γνωμοδοτικού Συμβουλίου του Φεστιβάλ Αθηνών. Έχει αρθρογραφήσει σε εφημερίδες και περιοδικά.

Η μεγάλη γνώση του αντικειμένου στο θεατρικό κλασικό ρεπερτόριο και η χαρακτηριστική φωνή του τον καθιστούν δημοφιλή στο είδος αυτό. Στην τελετή έναρξης των Ολυμπιακών Αγώνων της Αθήνας ήταν ο επίσημος τηλεσχολιαστής της ΕΡΤ.

Από το 2010 μέχρι το 2018 ήταν κριτής στο ελληνικό *[[Dancing with the Stars (Ελλάδα)|Dancing with the Stars]]*.

Ομιλεί γαλλικά, αγγλικά, ρωσικά και γερμανικά και είναι μόνιμος κάτοικος Αθηνών.

## Παραπομπές


Κατηγορία:Έλληνες παρουσιαστές
Κατηγορία:Καλλιτεχνική παγοδρομία στην Ελλάδα
Κατηγορία:Έλληνες αθλητικογράφοι
Παναγιώτης Αναγνωστόπουλος

Ο **Παναγιώτης Αναγνωστόπουλος** (1790-1854) ήταν Έλληνας μέλος της Φιλικής Εταιρείας, αγωνιστής της Επανάστασης του 1821 και πολιτικός.

## Βιογραφία
Γεννήθηκε στην Ανδρίτσαινα περίπου το 1790 και καταγόταν από φτωχή οικογένεια. Το 1818 ξενιτεύτηκε μαζί με την οικογένειά του στη Σμύρνη, ενώ ο ίδιος θα φοιτήσει για λίγο καιρό σε σχολείο της Κωνσταντινούπολης. Στη συνέχεια θα εγκατασταθεί στην Οδησσό, όπου θα εργαστεί στο μαγαζί του Αθανάσιου Σέκερη και θα έρθει σε επαφή με τον Νικόλαο Σκουφά, ο οποίος και θα τον μυήσει στη Φιλική Εταιρεία.

Ως μέλος ο Παναγιώτης Αναγνωστόπουλος μύησε σημαντικά μέλη αυτής, ανέλαβε σημαντική δράση στην Οδησσό, στη Βλαχία, καθώς και την Ιταλία, όπου ήρθε σε επαφή με τον κύκλο της Πίζας. Από νωρίς ο Αναγνωστόπουλος ήρθε σε σύγκρουση με τον Εμμανουήλ Ξάνθο, κόντρα που θα συνεχιστεί και στα επόμενα χρόνια, καθώς και με τον Παπαφλέσσα. Διαδραμάτισε σημαντικό ρόλο στη λήψη της απόφασης της δολοφονίας του Νικόλαου Γαλάτη, ενώ είχε μυήσει τους Αναγνωσταρά, Παναγιώτη Δημητρόπουλο και Παναγιώτη Σέκερη. Με την έναρξη της επανάστασης ο Αναγνωστόπουλος, αν και ήταν φιλικά προσκείμενος στην πτέρυγα του Αλέξανδρου Μαυροκορδάτου, εισχώρησε στη συμμαχία του Δημητρίου Υψηλάντη, τον οποίο και συνόδευσε κατά την άφιξή του στην Πελοπόννησο.

Αγωνίστηκε δίπλα στον Κολοκοτρώνη και τον Αναγνωσταρά στην επανάσταση του 1821. Οι διαπραγματεύσεις για την άλωση της Τριπολιτσάς, στις οποίες πήρε μέρος, τον ανέδειξαν ως μεγάλη πολιτική φυσιογνωμία. Στη Γ' Εθνοσυνέλευση αρνήθηκε να υπογράψει το ψήφισμα για την αγγλική προστασία. Το 1828 διορίστηκε από τον Καποδίστρια Έκτακτος επίτροπος-διοικητής (νομάρχης) Ηλείας, ενώ αργότερα ανέλαβε και άλλες πολιτικές θέσεις, όπως αυτή του διοικητή της Εύβοιας και νομάρχη Αχαΐας και Ήλιδος.

Το 1834, ο ιστορικός Ιωάννης Φιλήμων εξέδωσε το *«Δοκίμιον Ιστορικόν της Φιλικής Εταιρείας»*, στο οποίο ανέφερε ως πρώτη τριάδα τους Σκουφά-Τσακάλωφ-Αναγνωστόπουλο. Ο Εμμανουήλ Ξάνθος, ο οποίος ζούσε στο εξωτερικό, εξέδωσε την *«απολογία Ξάνθου»* για ν' ανταπαντήσει στον ισχυρισμό του Φιλήμονα και κατ' ουσίαν του Αναγνωστόπουλου. Ο Φιλήμων, με άρθρο του στην εφημερίδα *Αιών* και προσπαθώντας να αποκαταστήσει τον Ξάνθο, παραδέχθηκε ότι τον αδίκησε. Ο Αναγνωστόπουλος με άρθρο του, το οποίο όμως δεν δημοσιεύθηκε, υπό τον τίτλο *Γενικαί παρατηρήσεις,* επικρίνει τον Ξάνθο, ισχυρίζεται ότι δεν ήταν στα ιδρυτικά μέλη και τον κατηγορεί για οικονομικές ατασθαλίες. Η αλήθεια περί του ποιός μυήθηκε πρώτος είναι μέχρι και σήμερα άγνωστη, αφού οι απόψεις των ιστορικών διίστανται, ενώ τα αρχειακά έγγραφα είναι λιγοστά και μερικές φορές αναξιόπιστα για να απαντήσουν με σιγουριά.

Ο Αναγνωστόπουλος απεβίωσε το 1854 στην Αθήνα από χολέρα, που είχε μεταδοθεί από τον αγγλογαλλικό στρατό κατοχής. Το 1884 δόθηκε το όνομά του σε κεντρική οδό του Κολωνακίου.

## Πηγές
* 

Κατηγορία:Έλληνες μέλη της Φιλικής Εταιρείας
Κατηγορία:Αγωνιστές του 1821
Κατηγορία:Νομάρχες Ηλείας
Κατηγορία:Έλληνες πληρεξούσιοι
Κατηγορία:Νομάρχες Αχαΐας και Ήλιδος
Κατηγορία:Έλληνες ελευθεροτέκτονες
Γεώργιος Λεβέντης

Ο **Γεώργιος Λεβέντης** ήταν ένας από τους ηγέτες της Φιλικής Εταιρείας που αγωνίστηκε κατά την Επανάσταση του 1821 και μετέπειτα πολιτικός του νεοσύστατου ελληνικού κράτους.

## Βιογραφία
Γεννήθηκε στο Κορακοβούνι της Κυνουρίας το 1790. Μεγάλωσε και σπούδασε στην Ύδρα και αργότερα μετέβη στη Μολδαβία. Το 1812 ανέλαβε καθήκοντα διερμηνέα στα ρωσικά προξενεία του Βουκουρεστίου και του Ιασίου στη Ρουμανία. 
Το 1817 ανέλαβε τη διεύθυνση του γενικού ρωσικού προξενείου στη Μολδαβία, ενώ παράλληλα μυήθηκε στη Φιλική Εταιρεία. Ο Λεβέντης, πιστεύοντας ότι το έργο της οργάνωσης έπρεπε να εξαπλωθεί σε περισσότερες περιοχές, και με τη συμμετοχή Βουλγάρων και Σέρβων, άρχισε αλληλογραφία με Βούλγαρους οπλαρχηγούς και Σέρβους ηγέτες, που ίσως μπορούσαν να διαδραματίσουν καθοριστικό ρόλο, ξοδεύοντας για το σκοπό αυτό σημαντικά ποσά. Το 1819 ο Λεβέντης εκλέχτηκε ως ένας από τους ηγέτες της Φιλικής Εταιρείας. Ήταν ο επικεφαλής της Εφορίας των Φιλικών του Βουκουρεστίου.  Προσέφερε μεγάλα ποσά για την ενίσχυση του έργου της, καθώς και για τις σπουδές των Ελλήνων σε ευρωπαϊκές σχολές και πανεπιστήμια. 

Ύστερα από την απελευθέρωση της Ελλάδας από τον τουρκικό ζυγό πήγε στην Πελοπόννησο. Επίσης, εκλέχτηκε πληρεξούσιος της πατρίδας του στην Εθνοσυνέλευση του 1832. Το 1833 παντρεύτηκε την Ραλλού Λεβέντη το γένος Παπαρρηγόπουλου (αδερφή του γνωστού ιστορικού Κωνσταντίνου Παπαρρηγόπουλου).

Αφού ξόδεψε πάρα πολλά για το Ελληνικό Έθνος, πέθανε από αποπληξία στην Αθήνα, πάμφτωχος, στις 24 Νοεμβρίου 1847.

## Παραπομπές


## Βιβλιογραφία
* Κωνσταντίνος Χατζόπουλος, *Η αναχώρηση του Φιλικού Γεώργιου Λεβέντη από το Βουκουρέστι (17/29 Μαρτίου 1821)*, Ελληνικά, τομ.32, τ/χ. 2 (1980), σελ.288-298

Κατηγορία:Έλληνες πληρεξούσιοι
Κατηγορία:Έλληνες μέλη της Φιλικής Εταιρείας
Μάτι Βάνχανεν

Ο **Μάτι Βάνχανεν** (*Matti Vanhanen*, 4 Νοεμβρίου 1955-) είναι Φινλανδός πολιτικός, υπουργός Οικονομικών από τον Ιούνιο του 2020, ο οποίος χρημάτισε πρωθυπουργός από τις 24 Ιουνίου 2003 ως τις 21 Ιουνίου 2010. Ήταν επίσης πρόεδρος του Κόμματος του Κέντρου. Στο δεύτερο μισό του 2006 είχε την προεδρία του Ευρωπαϊκού Συμβουλίου.

Σήμερα ζει στο Κλαούκαλα.

## Προσωπική ζωή
Γεννήθηκε στη *[[Γυβάσκυλα]]* στις 4 Νοεμβρίου του 1955. Σπούδασε Πολιτικές Επιστήμες και εργάστηκε αργότερα ως δημοσιογράφος. Εξελέγη βουλευτής το 1991 και το 2003 έγινε υπουργός Άμυνας στην κυβέρνηση της Άνελι Γιάτενμακι (Anneli Jäätteenmäki). Μετά την παραίτηση της τελευταίας, έγινε πρωθυπουργός.

Είναι πατέρας δύο παιδιών και δεν πίνει καθόλου αλκοόλ. Το διαζύγιό του ανακοινώθηκε στις 6 Απριλίου του 2005 και ήταν απρόσμενο. Κατά τη διάρκεια της Ευρασιατικής Συνόδου (ASEM) του 2006 στο Ελσίνκι, ο Γάλλος πρόεδρος Ζακ Σιράκ περιέγραψε αστειευόμενος τον Βάνχανεν ως "τον πιο σέξι άνδρα στη Φινλανδία".

## Πρωθυπουργία
Το 2006 διεκδίκησε ανεπιτυχώς την προεδρία της χώρας. Στις προεδρικές εκλογές έλαβε 18,6% και ήρθε τρίτος, με πρώτη την Τάρια Χάλονεν. Στις 15 Απριλίου του 2007 ανακοίνωσε το σχηματισμό νέας κυβέρνησης συνασπισμού μετά τη διεξαγωγή των βουλευτικών εκλογών στις 18 Μαρτίου εκείνης της χρονιάς. Το Κόμμα του Κέντρου απώλεσε 4 έδρες (κέρδισε συνολικά 51) αλλά κατάφερε να παραμείνει στην εξουσία. Στον κυβερνητικό συνασπισμό συμμετέχουν το συντηρητικό Εθνικό Κόμμα, οι Πράσινοι και το μικρό Λαϊκό Κόμμα.

Την 1η Οκτωβρίου του 2009 η κυβέρνηση του Βάνχανεν επέζησε πρότασης μομφής στο κοινοβούλιο, καθώς την καταψήφισαν 117 βουλευτές, έναντι 27 που ήταν υπέρ της πρότασης.

### Παραίτηση
Στις 18 Ιουνίου 2010 παραιτήθηκε από την πρωθυπουργία για λόγους υγείας, Είχε προαναγγείλει την παραίτησή του από τον Δεκέμβριο του 2009, επικαλούμενος μια επέμβαση στο πόδι που θα απαιτούσε ένα μεγάλο διάστημα ανάρρωσης Τον διαδέχθηκε στο πρωθυπουργικό αξίωμα η Μάρι Κιβινιέμι.

### Υπουργός Οικονομικών
Στις 5 Ιουνίου 2020 παραιτήθηκε ο υπουργός Οικονομικών Κάτρι Κούλμουνι και ο Βάνχανεν διορίστηκε στη θέση του και ορκίστηκε στις 9 Ιουνίου.

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί της Φινλανδίας
Όλαφουρ Ράγκναρ Γκρίμσον

Ο **Όλαφουρ Ράγκναρ Γκρίμσον** (ορθότερα Όουλαφυρ Ράκναρ Κρίμσον, ισλανδικά: *Ólafur Ragnar Grímsson*, 14 Μαΐου 1943-) είναι πολιτικός, που υπηρέτησε ως ο 5ος Πρόεδρος της Ισλανδίας (1996- 2016).

## Προσωπική ζωή
Γεννήθηκε στο Ισαφιόρδουρ (Isafjordur) και σπούδασε Οικονομικές και Πολιτικές επιστήμες στο Πανεπιστήμιο του Μάντσεστερ. Παντρεύτηκε την *Gudrun Katrin Thorbergsdottir* το 1974, με την οποία απέκτησε δίδυμες κόρες. Το 1998 η σύζυγός του, χαρισματική και λαοφιλέστατη, πέθανε από λευχαιμία. Ο Όλαφουρ ξαναπαντρεύτηκε το 2003 την *Dorrit Moussaieff* (στις 14 Μαΐου του 2003, στα γενέθλιά του).

## Πολιτική καριέρα
Ήταν βουλευτής, υπουργός Οικονομικών (1988–1991) και πρόεδρος του Συνασπισμού του Λαού της Αριστεράς (1987–1995). Το 2004 αρνήθηκε να υπογράψει νόμο για τα ΜΜΕ και έγινε ο πρώτος Ισλανδός πρόεδρος που χρησιμοποίησε αυτό το δικαίωμα. Ο Γκρίμσον έγινε για πρώτη φορά πρόεδρος την 1η Αυγούστου του 1996 και επανεξελέγη το 2000 και το 2004 (στην τελευταία εκλογή, με το 67,5% των ψήφων).

Τον Μάιο του 2008 δεν είχε κατέλθει υποψήφιος κάποιος άλλος για τις προεδρικές εκλογές, ώστε να τον αντιμετωπίσει. Οι εκλογές είχαν προγραμματιστεί για τις 28 Ιουνίου, τελικά όμως ο Γκρίμσον επιβεβαιώθηκε για μια νέα (4η συνεχή) προεδρική θητεία χωρίς αντίπαλο. Ορκίστηκε πρόεδρος για τέταρτη φορά την 1η Αυγούστου του 2008.

Επανεξελέγη στις προεδρικές εκλογές που έγιναν το 2012 και υπηρέτησε ως το 2016.

## Παραπομπές


Κατηγορία:Πρόεδροι της Ισλανδίας
Γαλάτης

Ο **Γαλάτης** ήταν μυθικός γενάρχης των Γαλατών και ήταν γιος του Ηρακλή και της Γαλάτειας, κόρης Ηγεμόνα βόρειας χώρας.

Κατ' άλλη εκδοχή, ο Γαλάτης έφερε και το όνομα **Κέλτος** ή **Κελτός**, από τη μητέρα του την Κελτίνη, κόρη του Βρετανού, και σύμφωνα με την εκδοχή αυτή ο Κελτός γεννήθηκε μετά από συνεύρεσή της με τον Ηρακλή.

Σημειώνεται ότι ο ιστορικός Τίμαιος ο Ταυρομενίτης αναφέρει τον Γαλάτη ως γιο του Κύκλωπα Πολύφημου και της Γαλάτειας.

Κατηγορία:Ηρακλής
Γαλάτεια

Το αρχαιοελληνικό όνομα **Γαλάτεια** μπορεί να αναφέρεται:

## Μυθολογία
* Γαλάτεια (Νηρηίδα) 
* Γαλάτεια (Πυγμαλίων), άγαλμα του Πυγμαλίωνα
* Γαλάτεια του Ευρυτίου, βασίλισσα της Κρήτης
* Γαλάτεια της Κύπρου, βασίλισσα της Κύπρου

## Αστρονομία
* 74 Γαλάτεια, αστεροειδής
* Γαλάτεια (δορυφόρος)

## Βιολογία
* Γαλάτεια (μαλακόστρακο)
* Φυτό του γένους Dieffenbachia

## Τοπωνύμια
* Γαλάτεια Κοζάνης
* Γαλάτεια (Κύπρος)
* Γαλάτεια, Νέα Ζηλανδία
* Όρος Γαλάτεια, κορυφή στα Βραχώδη Όρη
* Εθνικό Πάρκο Γαλάτεια στα νησιά Νίκομπαρ

## Λογοτεχνία
* ''Γαλάτεια'' (τραγωδία)
* ''Γαλάτεια'' (μυθιστόρημα) του Φίλιπ Πούλμαν.
* ''Γαλάτεια'' (μυθιστόρημα) του Θερβάντες

Κατηγορία:Αποσαφηνίσεις ονομάτων
Γλωσσοφαγιά

Ελληνική δημώδης έκφραση που χαρακτηρίζει τη συνεχή και "συστηματική" δυσμενή, αλλά και μετά φθόνου ομιλία σε βάρος κάποιου ατόμου ή και κατά της οικογένειας αυτού. Λέγεται και **κακογλωσσιά,** ενώ αντίστοιχη λόγια έκφραση είναι και η **βάσκανος γλώσσα**. Ηθικό όπλο εναντίον της γλωσσοφαγιάς ο Χριστιανισμός, που προβάλει τη θεία ρήση: "*Αγαπάτε αλλήλους*".

Η γλωσσοφαγιά διαφέρει από το κακό μάτι, στο γεγονός ότι στη γλωσσοφαγιά υπάρχει ενεργή συμμετοχή ενός ή περισσοτέρων ανθρώπων (με την ομιλία), ενώ στο κακό μάτι, υπάρχει υποψία μόνο για το πρόσωπο που συνειδητά ή άθελά του φθόνησε κάποιον ή κάτι.

## Παραδείγματα
Τελικά η γλωσσοφαγιά κατά τις ελληνικές εκφράσεις είναι «*ο Θεός να σε φυλάει*». Απαντάται παντού σε γειτονιές, σε καφενεία, σε χώρους εργασίας, σε υπηρεσίες πολιτικές και στρατιωτικές, «εκεί κι αν δεν είναι», «δίνει και παίρνει», και ακόμα σε πόλεις και χωριά και σε θρησκευτικούς ακόμη χώρους. Είναι γεγονός πως ο κάθε Έλληνας σε οποιοδήποτε μέρος του κόσμου μπορεί να ζήσει όπως εκείνος θέλει, αμ΄ εδώ, σ΄ αυτόν τον «ευλογημένο τόπο» που λέγεται Ελλάδα «έχει πέσει κατάρα». Για κάθε πράξη, σχέση, κίνηση, χαρά, γέλιο, ακόμη και μειδίαμα, σούφρωση, σκέψη, ανοχή, έξαψη, αναστεναγμό, πιθανώς να απαιτούν υποχρέωση να δοθεί σαφής και ακριβής «λογαριασμός»! Καθένας που ζει σ΄ αυτόν το τόπο, από τη πιό επίζηλη θέση Βασιλιά ή Προέδρου μέχρι του πιο άθλιου επαίτη ο έλεγχος της γλωσσοφαγιάς που ασκείται είναι αμείλικτος. Και γιατί όλα αυτά; «Τις οίδε»! (άγνωστο).

Το πιο περίεργο είναι όταν συμβαίνει να εκμυστηρεύεται κάποιος σε άλλον κάτι «εδώ και τώρα» και «σε χρόνο dt» να μαθαίνεται από το Πύθιο της Αλεξανδρούπολης στο Γύθειο στη Μάνη, «μιλάμε με τέτοια ταχύτητα», «τύφλα να ΄χουν τα κινητά»! Το πιο αξιοπρόσεκτο εν προκειμένω είναι, το να αφήνουν και κάποιοι την εργασία τους προκειμένου «να σκοτιστούν» πολλές φορές με μανία για «ξένες έγνοιες». Βέβαια το να «κακογλωσσεί» κάποιος ένα γεγονός «είναι υποφερτό», «στο διάολο να πάει», «που λέμε». Αλλά τις περισσότερες φορές συμβαίνει, περίεργα, η δριμύτερη κακογλωσσιά να βασίζεται σε εικασίες. «Την τρίχα την κάνουνε τριχιά», «το μαντήλι, καραβόπανο» και «ουαί κι αλίμονο» στο θύμα. Και τότε «ανοίγουν τα ουράνια» κι όλα γίνονται γνωστά, «πλυμένα κι άπλυτα» για «νέους και γέρους», «μανάδες και κόρες», «χήρες και ζωντοχήρες»,  «έγγαμους και άγαμους», εμπόρους, τραπεζίτες, «γιατρούς και δικηγόρους», όλοι σε μια  παρέλαση να καταστούν «λατίνι».

Φοράει ένας καινούργια ρούχα; Ποιος τα κλαίει; Φοράει παλιά; Α! το κακομοίρη! Φοράει καινούργιο κουστούμι Κυριακή; Μόνο οι κτίστες αλλάζουν Κυριακή! Το φόρεσε καθημερνή; Τον «ντιστεγκέ» «θέλει να μας παραστήσει»; Οδηγεί αυτοκίνητο; Που τα βρήκε; Δεν οδηγεί; Ανάξιος είναι; Εργάζεται; Και που ΄ναι "τα καζάντια του", Δεν εργάζεται; Α! τον αχαΐρευτο! Είναι παντρεμένος; Και τι πήρε; Είναι ανύπαντρος; Ανίκανος θα ΄ναι! Δεν τους βρίσκεις «μήτε στο κρύο μήτε στο ζεστό»!

Ένα παλιό λαϊκό σχετικό τραγούδι έλεγε:***Για να μη μας τυρανάνε φίλοι και γνωστοί, θα σε πάρω και θα πάμε σε μια ξένη γη***!

*Η σύνταξη του παραπάνω κειμένου έγινε με χρήση συνήθων ελληνικών εκφράσεων.

Κατηγορία:Εκφράσεις
Κατηγορία:Λαογραφία
Λευκό Όρος

center|thumb|1024px|Πανοραμική φωτογραφία του Λευκού Όρους.

Το **Λευκό Όρος** (, ) είναι μεγάλος ορεινός όγκος των Δυτικών Άλπεων. Περιλαμβάνει την τρίτη ψηλότερη κορυφή της Ευρώπης με ύψος 4.808 μ.. Η κορυφή αποτελεί το σύνορο μεταξύ Γαλλίας και Ιταλίας, ενώ ολόκληρο το όρος βρίσκεται στα σύνορα 3 κρατών: της Γαλλίας, της Ελβετίας και της Ιταλίας.

Έχει προσανατολισμό από ΝΔ. προς ΒΑ. και χωρίζεται από βαθιές και απότομες χαράδρες. Εξαιτίας του μεγάλου ύψους του ορεινού αυτού όγκου, το μεγαλύτερο μέρος του καλύπτεται από χιόνι και πάγους. Το σχήμα του όρους μοιάζει με τραπέζι με μήκος 50 χλμ. και μέσο πλάτος 15 χλμ.

Την κύρια πλουτοπαραγωγική πηγή του όρους αποτελεί ο τουρισμός. Πράγματι οι απότομες πλαγιές του αποτελούν πόλο έλξης για τους ορειβάτες όλου του κόσμου, που ξεκινούν από τα ξενοδοχεία που υπάρχουν στις πλαγιές του, με σκοπό να κατακτήσουν τις κορυφές του. Για αυτό το λόγο άλλωστε έχει κατασκευαστεί και εναέριος σιδηρόδρομος, που ανεβάζει τους τουρίστες σε ύψος 2.665 μ. Το νέο τούνελ μεταξύ Γαλλίας και Ιταλίας, εκτός του ότι συντομεύει την απόσταση μεταξύ των δύο χωρών, συντελεί και στην τουριστική ανάπτυξη του όρους.

## Παραπομπές


## Εξωτερικοί σύνδεσμοι
* 

Κατηγορία:Άλπεις
Κατηγορία:Βουνά της Γαλλίας
Κατηγορία:Βουνά της Ελβετίας
Κατηγορία:Βουνά της Ιταλίας
Πυρηναία

Τα **Πυρηναία** είναι μία από τις μεγαλύτερες οροσειρές της Ευρώπης. Βρίσκονται ανάμεσα στην Ισπανία και τη Γαλλία και αποτελούν το φυσικό σύνορο των δύο χωρών. Εκτείνονται σε μήκος 480 χιλιομέτρων περίπου, από τον Βισκαϊκό κόλπο μέχρι τη Μεσόγειο Θάλασσα.

Χωρίζονται σε ανατολικά Πυρηναία, προς τη Γαλλία, σε κεντρικά και δυτικά Πυρηναία, προς την Ισπανία. Η ψηλότερη κορυφή τους είναι η Ανέτο (3.404 μ.), στα κεντρικά Πυρηναία και προς την πλευρά της Ισπανίας. Άλλες ψηλές κορυφές είναι: το Μον Περντί (3.352 μ.), η Βενιεμάλ (3.298 μ.), η Μπαλαϊτού (3.146 μ.), η Μονκάλμ (3.080 μ.) κ.ά.

Τα Πυρηναία σχηματίστηκαν σε παλαιότερη εποχή συγκριτικά με τις Άλπεις. Η βασική μάζα τους αποτελείται κυρίως από γνεύσιο και γρανίτη, αλλά και από ασβεστολιθικά πετρώματα. Το υπέδαφος είναι πλούσιο σε σιδηρομεταλλεύματα, άνθρακα, τάλκη, μάρμαρο, κ.ά.. Δεν έχουν σπουδαία ποτάμια, αλλά έχουν μεγάλους χειμάρρους και καταρράκτες, των οποίων η υδροηλεκτρική ενέργεια βοηθά σημαντικά τη βιομηχανία της περιοχής. Ο πιο μεγάλος καταρράκτης είναι ο Γκαβαρνιέ, ο οποίος σχηματίζεται στο ξεκίνημα του χειμάρρου Πο και πέφτει από ύψος 465 μ.. Από τα ανατολικά Πυρηναία, που έχουν πολλούς αυχένες και υψίπεδα, γίνεται η επικοινωνία μεταξύ Γαλλίας-Ισπανίας.

## Δείτε επίσης
* Ειρήνη των Πυρηναίων

## Εξωτερικοί σύνδεσμοι

* Εικονική Περιήγηση στα Πυρηναία
* Επίσημη ιστοσελίδα Γαλλικό Εθνικό Πάρκο Πυρηναίων

Κατηγορία:Οροσειρές της Γαλλίας
Κατηγορία:Οροσειρές της Ισπανίας
Σκήτη Τιμίου Προδρόμου Μεγίστης Λαύρας

Η **Σκήτη Τιμίου Προδρόμου Μεγίστης Λαύρας** είναι ρουμάνικη και απέχει γύρω στη μισή ώρα από την κυρίαρχη μονή. Είναι σε στυλ μοναστηριού. 

Στη θέση της ήταν μέχρι το 1854 Κελί του Τιμίου Προδρόμου με μοναχούς καταγόμενους από τη Χίο. Η Μεγίστη Λαύρα με έγγραφό της επέτρεψε τη μετατροπή του Κελιού σε Σκήτη. Με Πατριαρχικό Σιγίλιο το 1856 επί Πατριάρχου Κυρίλλου Ζ΄ τελικά επικυρώθηκε η ίδρυση και η κοινοβιακή οργάνωση της Σκήτης από Μολδαβούς μοναχούς.

Εγκαινιάστηκε το 1866. Σήμερα εγκαταβιούν 25 μοναχοί Ρουμανικής καταγωγής.

Το Κυριακό της Σκήτης είναι αφιερωμένο στη βάπτιση του Χριστού. Έχει μήκος 30 και ύψος 18 μέτρα.

## Δείτε επίσης
* Βίγλα Αγίου Όρους

Τιμίου Προδρόμου
Κατηγορία:Μονή Μεγίστης Λαύρας
Κερασιά Αγίου Όρους

**Κερασιά** ονομάζεται περιοχή του Αγίου Όρους που υπάγεται στη Μονή Μεγίστης Λαύρας και όπου βρίσκονται κελιά της. Βρίσκεται πάνω από τη Σκήτη Αγίας Τριάδος ή Σκήτη Καυσοκαλυβίων, σε υψόμετρο 700 μέτρων. Σήμερα η Κερασιά αριθμεί δώδεκα κελιά με εδαφική έκταση περίπου δέκα στρεμμάτων το καθένα, στα οποία κατοικούν τριάντα πέντε μοναχοί. Ασχολούνται κυρίως με την τέχνη των ένθετων εκκλησιαστικών επίπλων, με ξυλογλυπτική και κατασκευή αγιορείτικων εργοχείρων. Η απόσταση από τον αρσανά της είναι γύρω στη μία ώρα.

## Παραπομπές


Κατηγορία:Άγιο Όρος
Κατηγορία:Μονή Μεγίστης Λαύρας
Προβάτα

Η **Προβάτα** είναι περιοχή του Αγίου Όρους που υπάγεται στη Μονή Μεγίστης Λαύρας και όπου βρίσκονται κελιά της. Είναι κοντά στη Μονή Καρακάλλου.  Εδώ τοποθετούν πολλοί τη Σκήτη της Γλωσσίας που ήκμασε το 14ο αιώνα. Στην σκήτη αυτή έζησε τον 14ο αιώνα και ο Γρηγόριος ο Παλαμάς.

Στις αρχές του αιώνα υπήρχαν δεκαεπτά κελιά κατοικημένα από εκατό μοναχούς. Το αρχαιότερο από τα σωζόμενα κελιά είναι του Αγίου Γεωργίου με τοιχογραφίες του 1635.

## Παραπομπές


Κατηγορία:Άγιο Όρος
Κατηγορία:Μονή Μεγίστης Λαύρας
Άγιος Νείλος (Άγιο Όρος)

**Άγιος Νείλος** ονομάζεται μια περιοχή του Αγίου Όρους που υπάγεται στη Μονή Μεγίστης Λαύρας και όπου βρίσκονται κελιά της. Βρίσκεται στη νοτιοανατολική πλευρά του Άθωνα. Το όνομά της οφείλεται στον Άγιο Νείλο το Μυροβλήτη, που ασκήτεψε στο κελί της Παναγίας που σήμερα φέρει το όνομά του. Σήμερα οι μοναχοί ασχολούνται με αγιογραφία και αγιορείτικα εργόχειρα.

## Δείτε επίσης
* Βίγλα Αγίου Όρους

## Παραπομπές


Αγιος Νείλος
Κατηγορία:Μονή Μεγίστης Λαύρας